У цяперашні час у Беларусі ствараецца адмысловая эканамічная зона – кітайска-беларускі індустрыяльны парк "Вялікі камень". На яго тэрыторыі размесцяць вытворчыя і лагістычныя зоны, жылыя і офісныя комплексы, фінансавы і навукова-даследчы цэнтры. Указам Прэзідэнта тут устаноўлены спецыяльны прававы рэжым: падатковыя і мытныя льготы, іншыя прэферэнцыі і спрыяльныя ўмовы для вядзення бізнесу.